SA Gemeente : Uit Rian se pen
Baie welkom terug na hierdie laaaang somervakansie. ‘n Nuwe kwartaal lê voor met nuwe uitdagings. Verlede Sondag met ons erediens het ons gepraat oor die feit dat iets in ons lewens en in die wêreld geskuif het. (Luister asseblief na die preek).
Geleidelik skuif ons die Here weg uit die kern van ons lewens en raak ander sake vir ons belangriker, of die Here en ons verhouding met Hom raak net minder belangrik. Ons kan besluit of ons dit gaan toelaat en of ons weer nuut die Here gaan terugskuif.
Hierdie terugskuif is nie iets wat sommer net outomaties gaan gebeur nie, dit gaan iets van ons elkeen vra. Dit gaan vra dat jy elke dag klein keuses en soms massiewe groot keuses moet maak. Maar hoe meer jy die regte klein keuses maak, hoe makliker is dit om die groot keuse te maak as dit op jou pad kom!
En dit is my uitdaging vir die volgende seisoen: Wat en hoeveel is jy bereid om in te sit, om te gee, om te doen om God en sy Woord weer terug te skuif in die kern van jou lewe? Watter keuses is jy bereid om hieroor te maak? Wat is daar wat jy sal moet wegskuif om weer plek en ruimte te maak om God terug te skuif?
Projek 119: Ek wil julle uitdaag om in September die hele Psalm 119 saam met die hele gemeente te lees. Hoe gaan ons dit regkry om hierdie langste boek (176 verse!) in die Bybel waarvan ons altyd wegskram en eintlik meer oor spot, te lees?
Lewis Pugh het in 49 dae van Land’s End tot by Dover geswem – die volle lengte van die Engelse kanaal, 330 myl/528km! Hoe het hy dit reggekry? Deur elke dag te probeer om net 10km te swem. En dit is hoe ons hierdie Psalm gaan lees. Elke dag net 8 verse. Dis al. Deur elke dag ‘n klein keuse te maak en bereid te wees om ‘n paar tree te loop, word ‘n lang journey moontlik.
Hier is ‘n kort verduideliking oor die Psalm en die uitgewerkte lees-plan. (As jy die SA Gemeente app aflaai, kies onder Settings vir Notifications en merk daaronder net Londenwyk. Dan gaan jy elke dag herinner word watter verse om te lees.)
Die uitdaging is ook om ‘n paar verse (elke week net 1) te memoriseer.
Ons het ‘n besige en vol kwartaal wat voorlê:
Sondag 2 September - Geen erediens by David Game College
Maandag 3 September - Mondays Matter vir mans: 18:30 by CitizenM, Tower Bridge
Sondag 9 September - Normale erediens (Sondagskool begin; Doopdiens) - David Game College.
Sondag 16 September - Normale erediens (Sondagskool) - David Game College. Selgroep byeenkoms
Sondag 23 September - Normale erediens (Sondagskool) - David Game College.
Sondag 30 September - Geen erediens by David Game College
Ons verhoudingsdag, huwelikseminaar, A Day Together, op Sondag 7 Oktober 2018. Kry hier meer inligting en skryf in!
Dankie dat jy hierdie uitdaging gaan vat en saam met my hierdie journey gaan aanpak!